หุ้นวันนี้
หุ้นเลือกตั้ง
20 มิ.ย. 2554

หุ้นเลือกตั้ง
ทิศทางตลาดหุ้นวันที่ 20 มิ.ย. 2554 ดัชนีมีโอกาสดีดตัวขึ้น เพราะเป็นสัปดาห์ที่ใกล้เลือกตั้งแล้ว
บล.เอเซีย พลัส (ASP) ออกบทวิเคราะห์ทิศทางการลงทุนในตลาดหุ้นช่วงวันที่ 2024 มิ.ย. ว่า ตลาดได้ปรับฐานเสร็จแล้วในช่วงสัปดาห์ที่ผ่านมา และดัชนีปัจจุบันได้ปรับตัวลดลงกว่า 7.07% จากจุดสูงสุดที่เคยทำ ดังนั้นทำให้เชื่อว่าการปรับฐานดังกล่าวสะท้อนแรงกดดันจากความเสี่ยงเศรษฐกิจโลก และความเสี่ยงจากการเมืองภายในประเทศไปแล้ว ส่วนแรงกดดันจากการขายของนักลงทุนต่างชาติจะเริ่มลดลงจากช่วงก่อนหน้า
สำหรับกลยุทธ์การลงทุนแนะนำหุ้นที่ได้รับประโยชน์จากการเลือกตั้ง เช่น หุ้นเจริญโภคภัณฑ์อาหาร (CPF) ให้ราคาเป้าหมายที่ 46.71 บาท หุ้นธนาคารทหารไทย (TMB) ให้ราคาที่ 2.60 บาท และหุ้นที่ได้อานิสงส์จากการปิดงวดบัญชีของกองทุน เช่น บ้านปู (BANPU) ให้ราคาที่ 918.26 บาท
ขณะที่ บล.กสิกรไทย มองว่า ดัชนีอาจยังแกว่งขึ้นลง นำโดยปัจจัยภายนอกประเทศ โดยคาดว่าดัชนีจะมีแนวรับที่ 1,003 และ 984 จุด ขณะที่แนวต้านคาดว่าจะอยู่ที่ 1,024 และ 1,034 จุด ตามลำดับ